Datum, 08.01.2025

Zadeva: Prijava skupine na pustno povorko v Središču ob Dravi

Spoštovani!

Pust že veselo trka na naša vrata. Tako nas v soboto, 01.03.2025, znova čaka prijetno in zabavno druženje na tradicionalni središki pustni povorki s pričetkom ob 14. uri na Trški ulici.

Prosimo, da upoštevate navodila redarjev. Otroci , šolske skupine in odrasle skupine začnejo pohod na začetku Trške ulice (Steničjak), motorizirane pa počakajo pri Petrolu in se pomikajo po Modrinjakovi proti Trški ulici, nadaljujejo do Trga talcev , pred občino, kjer bo predstavitev skupin. Peš skupine nadaljujejo preko Brega , otroci do šole, ostale peš skupine pa do Sokolane. Motorizirane pa se same vključijo na glavno cesto in pridejo do Sokolane.

Zaradi lažje organizacije omenjene prireditve bi izkoristili priložnost, da vodje pustnih skupin na povorki vljudno naprošamo, da bi izpolnili prijavni obrazec (ime skupine, število nastopajočih, kratka vsebina nastopa, naslov in podpis vodje skupine) in ga najkasneje do nedelje 23.02.2025 do 24.ure oddali na mail: tdsredisceobdravi@gmail.com. Skupaj s prijavnim je potrebno oddati tudi želeno glasbo.

Obenem prosimo, če boste imeli glasbeno podlago, da vodja skupine na hrbtno stran prijavnega lista zapiše:

* naslov skladbe
* avtorja besedila
* trajanje skladbe (čas)

Te podatke potrebujemo, ker jih je potrebno prijaviti Združenju SAZAS in IPF.

Glede na to, da boste prijavni list poslali po elektronski pošti, vas prosimo, da se na dan prireditve oglasite v občinski stavbi, da prijavni list še podpišete in dvignete zaporedno številko.

Hvala in lep pozdrav, UO TD Središče ob Dravi